**AJÁNLATTÉTELI FELHÍVÁS**

*Teréz Anya Szociális Integrált Intézmény Hévíz, Szent András utca 11/a szám alatti székhely ingatlan „Adminisztrációs helyiség kialakítása”*

elkészítésére

1. **Az ajánlatkérő neve, címe, elérhetősége:**

Teréz Anya Szociális Integrált Intézmény 8380 Hévíz, Szent András u. 11/a

Tel.: 30/5092388 email: intezmenyvezeto.taszii@gmail.com tapenztar@t-online.hu

Az ajánlatkérő vagy a nevében eljáró neve, elérhetősége, aki felvilágosítást tud adni:

Varga András intézményvezető tel.: 30/5092388

1. **A beszerzés tárgya:**

Hévíz, Szent András utca 11/a szám alatti székhely épület volt főzőkonyha egyes részeinek adminisztrációs helyiségekké (irodákká) történő átalakítása – a mellékelt tervezői dokumentáció szerint. Az intézmény becsült, és rendelkezésre álló előirányzata a kialakításra kb. 1.000.000 Ft.

1. **A szerződéstípus meghatározása:**

Átalányáras vállalkozási szerződés.

1. **A szerződés időtartama, vagy a teljesítés határideje:**

A szerződéskötés várható időpontja: 2017. december 28.

A teljesítés határideje: a szerződéskötéstől számított 120 nap

1. **A teljesítés helye:**

Teréz Anya Szociális Integrált Intézmény 8380 Hévíz, Szent András u. 11/a

1. **Az ellenszolgáltatás teljesítésének feltételei:**

Vállalkozó teljesítésigazolás után jogosult a számlát kiállítani. A számla ellenértékének kifizetése annak benyújtásától számított 15 napon belül átutalással történik.

1. **Az ajánlatok bírálati szempontjai:**

A legalacsonyabb összegű ellenszolgáltatás.

1. **Alkalmassági követelmények:**

Ajánlattevő pénzügyi, gazdasági és műszaki alkalmasságának igazolására ajánlatkérőtől alábbiak dokumentálását kéri az ajánlat benyújtásához:

a) ajánlattevő nyilatkozatát, hogy az ajánlati kiírás feltételeit elfogadja;

b) az ajánlattevő nyilatkozatát arról, hogy nincs ellene csőd, vagy felszámolási eljárás, illetve nem áll végelszámolás alatt;

c) az ajánlattevő nyilatkozatát arról, hogy adó-, társadalombiztosítási járulék, illeték és helyi adó fizetési kötelezettségeinek eleget tett, tartozása nincs;

d) cégkivonatot, vagy vállalkozói igazolványt.

1. **Hiánypótlás lehetőségének biztosítása:**

A hiánypótlásra nincs lehetőség, de ajánlatkérő fenntartja annak jogát, hogy az ajánlatok beérkezését követően tisztázó, egyeztető megbeszélést tart.

1. **Ajánlattételi határidő:**

2017. december 28. 12:00 óra

A borítékon kérjük feltüntetni: AJÁNLAT – SZENT ANDRÁS UTCAI INGATLAN ADMINISZTRÁCIÓS HELYISÉG KIALAKÍTÁSA – AZ AJÁNLATTÉTELI HATÁRIDŐIG FELBONTANI TILOS

1. **Az ajánlatok benyújtásának címe:**

Teréz Anya Szociális Integrált Intézmény 8380 Hévíz, Szent András utca 11/A

1. **Az lefolytatásának módja (tárgyalásos, vagy tárgyalás nélküli):**

Meghívásos, tárgyalás nélküli.

1. **A tárgyalásos eljárás alapvető menete, és az ajánlatkérő által előírt követelmények:**

Nem releváns.

1. **A szerződéskötés tervezett időpontja:**

A szerződéskötés várható időpontja: 2017. december 28.

1. **A felhívás feladásának, ill. megküldésének napja:**

2017. december 20.

1. **Az ajánlattevő tájékoztatása:**

Az ajánlatkérő fenntartja azon jogát, hogy a pályázati eljárást eredménytelennek nyilváníthatja.

Amennyiben az ajánlati felhívás mellékleteként dokumentáció került kibocsátásra a dokumentáció igazolt átvétele nélkül érvényes ajánlat nem nyújtható be.

Ki kell zárni az ajánlati eljárásból, azt az ajánlattevőt aki:

a) végelszámolás alatt áll, vagy ellene csőd, illetve felszámolási eljárás folyamatban van;

b) egy évet meghaladó adó-, illeték és társadalombiztosítási járulékfizetési hátralékkal rendelkezik;

c) az ajánlatkérőnél, korábban - de öt évnél nem régebben - végzett beszerzésnél vállalt szerződéses kötelezettségének megszegését jogerős államigazgatási, illetve bírósági határozat megállapította.

Az ajánlattevő az ajánlatában közölt üzleti titkok nyilvánosságra hozatalát megtilthatja. Ki kell zárni az eljárásból azt az ajánlattevőt, aki nevének, székhelyének, az általa kért ellenszolgáltatás mértékének, a teljesítési határidőnek nyilvánosságra hozatalát megtiltja.

Az ajánlatok benyújtását írásban és zárt borítékban az ajánlati felhívásban megadott címre kell teljesíteni közvetlenül, vagy postai úton az ajánlattételi határidő lejártáig beérkezően.

Amennyiben az ajánlattevő a borítékon elmulasztotta feltűntetni az ajánlati felhívás szerinti, az ajánlat zártságára vonatkozó záradékot, az ajánlatának nyilvánosságra kerüléséből adódóan semmilyen igényt nem támaszthat, ajánlata érvénytelenné nyilvánítható.

A késedelmesen benyújtott ajánlat érvénytelen azt az ajánlatkérő felbontás nélkül köteles a ajánlattevőnek visszajuttatni.

Az ajánlatokat felbontását az ajánlati felhívásban megjelölt időpontban kell megkezdeni. A bontás mindaddig tart, amíg a határidő lejártáig benyújtott összes ajánlat felbontásra nem kerül.

Az ajánlatok felbontásánál csak az ajánlatkérő vagy a nevében eljárók, az ajánlattevők, továbbá az ajánlatkérő által meghívottak lehetnek jelen.

Az ajánlatok felbontásakor ismertetni kell a felolvasó lap tartalmát.

Az ajánlatoknak az ajánlati felhívásban megjelölteket tartalmaznia kell. Amennyiben az ajánlat az ajánlat elbírálásának szempontjaiból akár egyet is nem tartalmaz az ajánlat érvénytelen.

Az ajánlatok bírálati javaslatának kialakítása során a munkacsoport az ajánlati felhívásban meghatározott értékelési szempontok szerint értékeli az ajánlatokat. A munkacsoport köteles megvizsgálni az ajánlattevőnek a szerződés teljesítésére vonatkozó pénzügyi, gazdasági és műszaki alkalmasságát. A hiánypótlásról a munkacsoport dönt.

Eredménytelen az eljárás, különösen amennyiben:

a) nem érkezett ajánlat;

b) kizárólag érvénytelen ajánlatok érkeztek, vagy az összes ajánlattevőt ki kellett zárni az eljárásból;

c) egyik ajánlattevő sem tett az ajánlati felhívásban foglaltaknak megfelelő ajánlatot;

d) valamelyik ajánlattevőnek az eljárás tisztaságát, vagy a többi ajánlattevő érdekeit súlyosan sértő cselekménye miatt ajánlatkérő az eljárás érvénytelenségéről döntött;

e) a rendelkezésre álló pénzügyi fedezetet meghaladó ajánlatok érkeztek.

A szerződés megkötésének feltétele az ajánlati felhívásban megjelölt igazolások becsatolása, nyilatkozatok megtétele.

Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő - a nettó ötmillió forintot elérő vagy azt meghaladó értékű - árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezését (típusát), tárgyát, a szerződést kötő felek nevét, a szerződés értékét, határozott időre kötött szerződés esetében annak időtartamát, valamint az említett adatok változásait közzé kell tenni a szerződés létrejöttét követő hatvan napon belül. A közzétételről az állami, illetve önkormányzati szerv nevében szerződést kötő személy gondoskodik. A közzététel módjára az államháztartásról szóló 1992. évi XXXVIII törvény 15/A. §-ban foglalt rendelkezések irányadóak.

1. **Az ajánlati felhívás mellékletei:**

1. Műszaki, szerkezeti tervdokumentáció

2. Épületrész alaprajz

3. Szerződés tervezet

4. Felolvasó lap

Hévíz, 2017. december 20.

 **Varga András**

 intézményvezető

**FELOLVASÓ LAP**

**1. Ajánlattevő neve, címe:**

**2. Az ajánlat tárgya:**

Hévíz, Szent András utca 11/a szám alatti székhely épület volt főzőkonyha egyes részeinek irodákká történő átalakítása.

**3. Az ajánlati felhívás szerinti bírálati szempontokra tett ajánlat**

Ajánlati ár: nettó Ft + áfa Ft, bruttó Ft

**5. Az ajánlattevő nyilatkozata:**

a) ajánlattevő az ajánlati kiírás feltételeit elfogadja;

b) az ajánlattevő nyilatkozik arról, hogy nincs ellene csőd, vagy felszámolási eljárás, illetve nem áll végelszámolás alatt;

c) az ajánlattevő nyilatkozik arról, hogy adó-, társadalombiztosítási járulék, illeték és helyi adó fizetési kötelezettségeinek eleget tett, tartozása nincs;

Dátum:

 ……………………………..

 cégjegyzék szerinti

 cégjegyzésre jogosult aláírása